La delegació de Festes i la Federació de Penyes de Sagunt marquen les línies de treball per a 2022
18 de novembre 2021

Ahir, dimecres 17 de novembre, la regidora de Festes i Cultura Popular, Asun Moll, va assistir a l'assemblea ordinària de la Federació de Penyes de Sagunt, celebrada en el Consell Agrari.

![Asun Moll](/media/5rbimgfq/c_asun_moll_20210304_02.jpg?width=379&height=253&mode=max)La regidora va agrair a la junta el treball de coordinació realitzat durant l'estiu: «**Han sigut unes circumstàncies complicades, però gràcies al seu treball i a la responsabilitat que ha tingut tota la ciutadania, hem pogut dur a terme les activitats programades sense haver de cancel·lar cap**». Al que ha afegit que «**hem sigut una de les primeres ciutats a realitzar activitats taurines, que complien tota la normativa com a espectacle, aleshores s'ha pogut justificar esta activitat**».

Així mateix, s'han marcat les línies de treball per a 2022, i segons Moll «**si la subvenció va en la mateixa línia, ajustarem les activitats festives a la subvenció i a l'aportació que sempre fa el departament de Festes en col·laboració, per a poder dur a terme tota l'activitat**». La regidora ha explicat també que es va plantejar que la ciutadania puga fer les seues aportacions amb noves propostes de festes o activitats que no estiguen programades: «**Que es pose en contacte amb la federació o directament amb la regidoria de Festes, que també tenim la responsabilitat de la gestió dels diners públics per a dur endavant una activitat festiva a l'abast de tot el món**».

Durant la reunió, es va fer una exposició de la gestió de l'any anterior; es van presentar els comptes que justifiquen la subvenció rebuda l'any 2021 i es va renovar la junta.

![](/media/m2fo4di4/c_peñasmini.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-festes-i-la-federacio-de-penyes-de-sagunt-marquen-les-linies-de-treball-per-a-2022/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-festes-i-la-federacio-de-penyes-de-sagunt-marquen-les-linies-de-treball-per-a-2022/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-festes-i-la-federacio-de-penyes-de-sagunt-marquen-les-linies-de-treball-per-a-2022/ "Linked In")
*   [](mailto:?body=https://aytosagunto.es/va/actualitat/la-delegacio-de-festes-i-la-federacio-de-penyes-de-sagunt-marquen-les-linies-de-treball-per-a-2022/)